
1. A funkció lényege — mit csinál pontosan az app?

	⚠️ FONTOS — Mit olvas az app és mit NEM
MIT OLVAS AZ APP:
•  A banki / wallet push értesítés SZÖVEGÉT (pl. "OTP: vásárlás 4 990 Ft")

MIT NEM FÉR HOZZÁ AZ APP:
•  Bankfiókhoz, internet-bankinghez
•  Számlaszámhoz, IBAN-hoz
•  Egyenleghez, történethez
•  PIN kódhoz, jelszavakhoz
•  Kártyaadatokhoz (szám, CVV, lejárat)



A Cashletics kizárólag az Android értesítési rendszerén keresztül olvashatja a banki push értesítések szövegét. Az értesítés szövegéből ellenőrizhető tranzakciójavaslatot készít (összeg, pénznem, irány, időpont, forrás, kereskedő vagy partner, kategóriajavaslat), és azt a felhasználó elé tárja jóváhagyásra.

2. Engedélyezhető értesítés-források

A felhasználó maga választja ki, hogy melyik banki / fizetési alkalmazás értesítéseit engedi a Cashletics számára. Tipikus források:

	Forrás típusa
	Példák
	Megjegyzés

	Banki push értesítés
	OTP Bank, K&H, Erste, Raiffeisen, MBH
	A bank saját alkalmazása küldi

	Wallet értesítés
	Google Pay, Apple Pay (ha iOS)
	Fizetési wallet appok

	Fintech értesítés
	Revolut, Wise, N26
	Neobank értesítések

	Egyéb fizetési app
	PayPal, Barion, SimplePay
	Ha push értesítést küld



A felhasználó az alkalmazáson belül (Beállítások > Banki értesítések) bármikor módosíthatja, hogy melyik forrásokat engedi.

3. Az adatkezelés részletei

	Kezelt adat
	Értesítés szövege (push notification content)

	Cél
	Tranzakció összeg és kategória automatikus felismerése

	Feldolgozás helye
	Lokálisan a felhasználó eszközén

	Az értesítés szövege
	Feldolgozás után azonnal törölve — NEM kerül feltöltésre

	Felismert összeg / kategória
	A felhasználó jóváhagyásával feltöltődik a Firestore-ba

	Jogalap
	GDPR 6(1)(a) — hozzájárulás

	Opcionális?
	Igen — az alkalmazás teljes mértékben használható e nélkül

	Visszavonható?
	Igen — bármikor, visszaható erő nélkül (GDPR 7(3))

	Megőrzési idő
	Értesítés szövege: azonnal törölve | Felismert bejegyzés: fiók törléséig

	Play Store policy
	Google Play Financial Data policy kompatibilis

	Adattovábbítás harmadik országba
	A jóváhagyott tranzakciós bejegyzéseket és a hozzájárulási naplót a Cloud Firestore tárolja, amelyet a Google LLC (1600 Amphitheatre Parkway, Mountain View, CA 94043, Amerikai Egyesült Államok) üzemeltet. Az adatok fizikailag az eur3 európai multirégióban tárolódnak; a harmadik országba irányuló adattovábbítás jogalapja az EU–USA adatvédelmi keretrendszer (EU-US Data Privacy Framework, DPF), amely szerint a Google LLC tanúsított. További információ: https://www.dataprivacyframework.gov



4. Adatfolyam lépései

	Lépés
	Leírás
	Adat sorsa

	1. Értesítés érkezése
	Bank push értesítést küld a telefon rendszerébe
	Android értesítési rendszer

	2. Szöveg beolvasása
	Cashletics olvassa az értesítés szövegét (csak engedélyezett forrásokból)
	Lokális feldolgozás

	3. Adatfelismerés
	Szövegből kiépíti az összeget és tranzakció-típust
	Lokális feldolgozás

	4. Szöveg törlése
	Az értesítés eredeti szövege törlődik
	NEM kerül feltöltésre

	5. Jóváhagyás
	A felismert bejegyzést a felhasználó átnézi, módosítja vagy törli
	Felhasználó döntése

	6. Mentés
	Jóváhagyott bejegyzés feltöltődik
	Cloud Firestore (EU-US DPF)



5. App-beli hozzájárulási szöveg

Az alábbi szöveg jelenik meg, amikor a felhasználó a Profil → Beállítások menüben bekapcsolja az „Automatikus értesítés import” kapcsolót (HJ-001 6. fejezet). Az idézőjeles szövegek az alkalmazás szó szerinti felületi szövegei (1.0.46+47 verzió); a dokumentumverziót az alkalmazás az aktív jogi konfigurációból jeleníti meg.

	[ KÉPERNYŐ: „Banki értesítés-hozzáférés” ]
„Az Android értesítés-hozzáférés technikailag lehetővé teszi, hogy a Cashletics a készüléken megjelenő összes értesítést lássa. A Cashletics csak az általad engedélyezett banki, Revolut- és Wallet-forrásokat dolgozza fel.”
[ dokumentumverzió: BH-001, az aktív jogi konfigurációból ]
────────────────────────────────────────────────
„Mire használjuk?”
„Kizárólag ellenőrizhető tranzakciójavaslat készítésére: összeg, pénznem, irány, időpont, forrás, kereskedő vagy partner és kategóriajavaslat.”
„Hogyan védjük az adatot?”
„A feldolgozás helyben történik; a teljes értesítésszöveget nem tároljuk. Nem férünk hozzá bankszámlához, nem lépünk be banki appba és nem indítunk utalást. A javaslatot neked kell jóváhagynod.”
„Te döntesz”
„A hozzáférés opcionális. Elutasításkor nem nyitjuk meg az Android értesítés-hozzáférési beállítását, és a Cashletics többi része használható marad. A hozzáférést később bármikor visszavonhatod.”
────────────────────────────────────────────────
[ „Bankimport tájékoztató” ]   [ „Nem engedélyezem” ]   [ „Folytatás a beállításhoz” ]



A kapcsoló megérintése önmagában nem jóváhagyás. A „Folytatás a beállításhoz” gomb után — ha nincs aktuális hozzájárulás — a szerver rögzíti a hozzájárulást (bank_notification_accept esemény; bankNotificationConsent, bankPolicyVersion), és az import bekapcsol.
Ha az Android értesítés-hozzáférés még nincs megadva, az alkalmazás külön megnyitja annak beállítási oldalát; a rendszerszintű engedélyt a felhasználó ott adja meg. Az alkalmazásban rögzített hozzájárulás nem jelenti a rendszerszintű engedély megadását.
A „Nem engedélyezem” gomb elutasít: az Android értesítés-hozzáférési beállítása nem nyílik meg.
Adataidat harmadik félnek hirdetési célra NEM adjuk át (sem az AdMobnak, sem más hirdetőnek); a tárolást adatfeldolgozóként a Google Cloud Firestore végzi.
Kikapcsolás: Profil → Beállítások → „Automatikus értesítés import” kapcsoló.

6. Technikai biztosítékok

	Biztosíték
	Megvalósítás

	Szöveg nem kerül feltöltésre
	Az értesítés nyers szövege csak lokálisan dolgozódik fel — szerver soha nem látja

	Forrás-fehérlista
	Az Android értesítés-hozzáférés technikailag minden értesítést láthatóvá tesz; az alkalmazás csak a felhasználó által engedélyezett banki, Revolut- és Wallet-források értesítéseit dolgozza fel

	Jóváhagyási lépés
	Minden felismert tétel a felhasználó jóváhagyását igényli mentés előtt

	Szerkesztés és törlés
	A felhasználó bármely felismert tételt módosíthat vagy törölhet

	Android jogosultság
	BIND_NOTIFICATION_LISTENER_SERVICE — a rendszerszintű hozzáférést a felhasználó az Android beállításaiban adja meg és vonja vissza

	Titkosítás
	A feltöltött adatok HTTPS/TLS-en kerülnek a Firestore-ba



7. Google Play Financial Data Policy kompatibilitás

A Google Play Financial Data policy előírja, hogy az SMS-eket, értesítéseket vagy banki adatokat használó alkalmazások teljesen átláthatóan működjenek. A Cashletics megfelel ezeknek az előírásoknak:

	Policy követelmény
	Cashletics megfelelés

	Világos célmeghatározás
	BH-001 és az app-beli szöveg explicitén leírja a célt

	Nem feljebb, mint szükséges
	Csak értesítés szövege — bankadatokhoz nem fér hozzá

	Feltűnő tájékoztatás
	Hozzájárulás előtt teljes tájékoztató megjelenítése

	Opt-in mechanizmus
	Kizárólag explicit beállítással engedélyezhető

	Opt-out lehetőség
	Bármikor kikapcsolható Beállításokból

	Adatminimalizálás
	Szöveg feldolgozás után azonnal törölve

	Harmadik félnek átadás hirdetési célra
	Nem — sem az AdMob, sem más hirdető nem kap banki adatot (a tárolást adatfeldolgozóként a Google Cloud Firestore végzi — lásd „Adattovábbítás harmadik országba”)



8. Érintetti jogok

	Jog
	Hogyan gyakorolható

	Visszavonás (GDPR 7(3))
	Profil → Beállítások → „Automatikus értesítés import” kapcsoló — azonnali hatállyal

	Törlés (GDPR 17.)
	Az értesítésből felismert bejegyzések az appból törölhetők, ill. privacy@cashleticsapp.com

	Hozzáférés (GDPR 15.)
	privacy@cashleticsapp.com — 30 napon belül tájékoztatás

	Panasz (GDPR 77.)
	NAIH: www.naih.hu | ugyfelszolgalat@naih.hu



A visszavonás után az alkalmazás többé nem olvas banki értesítéseket. A már jóváhagyott és elmentett tranzakcióbejegyzések a fiókban maradnak (ezek a felhasználó által manuálisan hozzáadott adatnak minősülnek), de törölhetők.

9. Kapcsolat és adatkezelő azonosítása
	Adatkezelő
	Mózer Ferenc (egyéni vállalkozó)

	Székhely
	6044 Kecskemét, Hetény-Belsőnyír 268/2.

	Adószám
	41905517-1-23

	Adatvédelmi kapcsolat
	privacy@cashleticsapp.com

	Általános support
	support@cashleticsapp.com

	Telefon
	+36 30 728 4422

	Honlap
	cashleticsapp.com/legal.php

	Adatkezelési tájékoztató
	cashleticsapp.com/legal.php



10. Kereszthivatkozás — szinkronizált dokumentumok

	Dokumentum
	Releváns fejezet
	Szinkron elem

	AT-001
	7. fejezet
	Banki értesítés-olvasás adatkezelése

	AT-001-EN
	Section 7
	Banking notification processing (EN)

	ROPA-001
	Banki értesítés sor
	Jogalap, megőrzési idő, lokális feldolgozás

	HJ-001
	6. fejezet — banki értesítésimport
	App-beli szöveg és UI folyamat

	GPS-001
	Financial info deklaráció
	Play Console Data Safety form

	BH-001-EN
	Teljes dokumentum
	Angol tükörfordítás



Verziókezelés

	Verzió
	Dátum
	Változtatás
	Jóváhagyta

	v1.5
	2026
	Első kiadás — végleges
	Dr. Crespo Zsuzsanna

	v1.7
	2026. augusztus 1.
	Sybell székhely javítása (DPA-001); DPA-002 3.6 incidens-bejelentés szűkítése + nem korlátozható felelősségi kategóriák; DPA-003 felelősségkorlátozás (12 havi díj, min. 500.000 Ft); publikálási dátum frissítése
	Dr. Crespo Zsuzsanna

	v1.8
	2026. augusztus 1.
	Zsuzsa jóváhagyása átvezetve (DPIA-001, LIA-001, PR-001 lektorálva; DPA-002 3.6 + felelősségi keret; DPA-003 felelősségkorlátozás). Aláírások folyamatban.
	Dr. Crespo Zsuzsanna

	v1.9
	2026. augusztus 1.
	PiggyRun minijáték, Piggy Coin, részvételi jegytípusok (sima/ezüst/arany) és véletlenszerű jutalomcsomagok (ládák) szabályozása; láda szerencsejáték-jogi minősítése jóváhagyva; gamifikációs adatelemek bővítése (AT-001, ROPA-001); DPA-001 AdMob/Firebase elfogadási dátumok; DPIA-001 I4 lezárva.
	Dr. Crespo Zsuzsanna

	v1.9.1
	2026. augusztus 1.
	Sybell (DPA-002): a szerződéstervezet aláírása helyett a Sybell ÁSZF 11.1 pontja (2026.07.20., GDPR 28. cikk (3) és (9)) rendezi az adatfeldolgozást; hivatkozások átvezetve (DPA-001, DPA-002, DPIA-001, CHK-001, D2-UGY, SZ-001, WEL-001, XHV-001); ÁSZF archiválva.
	Dr. Crespo Zsuzsanna

	v1.10
	2026. augusztus 1.
	DPA-003 (Bánki Balázs): a fejlesztői észrevételek átvezetése — fejlesztői szerepkör és adatkategóriák szűkítése, incidensbejelentés GDPR 33(2), jogellenes utasítás jelzése GDPR 28(3), harmadik országos transzfer pontosítása, felelősségi alsó korlát törlése. Adminisztrátori funkciókapcsolók és audit-napló felvétele (ROPA-001 17. tétel, 12 hónap megőrzés); admin felület hozzáférési mátrix pontosítása (SZ-001 2.1).
	[külön nem került jóváhagyásra — a v1.10.1 váltotta fel]

	v1.10.1
	2026. augusztus 6. · kieg. 2026. szeptember 4. és 5.
	EN terminológiai egységesítés (Article, Data Controller); a lektori döntések átvezetése; a négy dokumentálatlan kollekció adatköre az AT-001 4. pontjában. 2026. szeptember 4-i kiegészítés: az aláíratlan példányokban az előre kitöltött aláírási dátum helyett helyőrző (14 dokumentum); a GDPR 12(3) szerinti „indokolatlan késedelem nélkül” fordulat átvezetése (AT-001 HU/EN, EJ-001); a DPIA-001-ben az egészségügyi adat visszavonás utáni megőrzése 7 napról 30 napra, a HE-001-gyel egységesítve; a BH-001 angol változatában az EU-US Data Privacy Framework hivatkozás javítása; a DPA-002-ben az aláírás helyett a Sybell ÁSZF 11.1 pontján és az adatkezelői írásbeli utasításon alapuló jogviszony rögzítése; a DPA-001 28. cikk szerinti nyilvántartásában oszlopeltolódás javítása. Továbbá: a ROPA-001 és az ATJ-001 szövegében a nyilvántartott adatkezelési tevékenységek száma a tényleges 25-re javítva (korábban 17, illetve 16); a HJ-001 consent-példáiban a soha nem publikált AT-001 v1.8.3 hivatkozás a publikált v1.8-ra javítva. A lektori döntések átvezetése (2026. szeptember 4.): a GDPR 28(3)(f) szerinti segítségnyújtási kötelezettség beemelése a DPA-002 3.7 és a DPA-003 3.10 pontjaként; a GPS-001 Play Data Safety táblájában a Firebase Analytics felé történő továbbítás — a dokumentum saját fogalmi elhatárolásával összhangban — már nem megosztásként szerepel, az egészségügyi és fitnesz adat pedig nem kötelezőként; a LIA-001 hatóköréből kikerült a Firebase Analytics (L1) és az arra épülő aggregált elemzés (L3), mert azok jogalapja hozzájárulás, és a kizárási tábla ezzel kiegészült; a KK-001 korhatár-indoklásából elmarad a téves Infotv.-hivatkozás, a GPS-001 és az XHV-001 azonos fordulatával együtt; az EJ-001 válaszadási határideje összhangba hozva az AT-001 nyilvános ígéretével (összesen legfeljebb 60 nap); a 12(3) szerinti 30 napos vállalás mellé magyarázó megjegyzés került; a BH-001 magyar változata megkapta a harmadik országba történő adattovábbítás leírását; az AT-001 a Cloud Firestore tárolási helyét a ROPA-val egyezően eur3 európai multirégióként adja meg; a fejlesztő bekerült az AT-001 adatfeldolgozói felsorolásába, a DPA-003 utasítási pontja pedig a transzfer-fordulattal egészült ki; hat helyen az „anonimizált” megjelölés „álnevesített”-re pontosítva. Az adatkezelő 2026. szeptember 4-i nyilatkozata alapján: az adminfelületi kétfaktoros hitelesítés lejárt határidő helyett a tényleges teljesítés dátumával (2026. szeptember 1.) szerepel; a fejlesztő nevére szóló vészleállítási hozzáférés még nincs aktiválva, ezért az SZ-001 hozzáférési mátrixa és a DPA-003 3.9.8 átmeneti rendelkezése a mai és a végleges működést külön rögzíti, a szerepkörrel ténylegesen elérhető adatok tételes felsorolásával; a korábbi projektszintű (Editor) jogosultság visszavonása rögzítve. Az INC-001 érintetti ága megkapta a GDPR 34(3) mentesülési okait, a ROPA 06. tételének megőrzési ideje az AT-001-gyel összhangba került, egy lejárt külső hivatkozás cserélve, és az SZ-001 két többoldalas táblája fejlécismétlést kapott. A dokumentumok első oldaláról elmarad a fejlécben amúgy is szereplő logó második példánya (29 dokumentum); a fejléces logó változatlan, és a dokumentumok szövege egyetlen karakterrel sem változott. 2026. szeptember 5-i kiegészítés: a csomagszintű lektori jóváhagyás átvezetve a verziótáblába. 2026. szeptember 6-i kiegészítés: az adatkezelő 2026. szeptember 5-i válasza alapján a csomag hatálybalépése 2026. augusztus 1-ről 2026. október 1-re módosítva (79 hely; a DPA-003 alkalmazandósági fordulata, a D2-UGY jóváhagyási dátumai és a verziótáblák dátumai szándékosan érintetlenek). 2026. szeptember 6-i, a külső minőségellenőrzés (P2) 37 igazolt lelete alapján tett kiegészítés: a harmadik félnek átadás kizárása a hirdetési célra szűkítve, az angol változattal egyezően (a tárolást a Google Cloud Firestore adatfeldolgozóként végzi). 2026. szeptember 24-i kiegészítés: a csomag hatálybalépése 2026. október 1-ről 2026. OKTÓBER 12-re módosult. Indok: az ÁSZF-001 14. pontja és az AT-001 9. pontja szerint a felhasználókat a változásról legalább 15 nappal a hatálybalépés előtt értesíteni kell; a közzététel és az értesítés 2026. szeptember 27-én történt meg (a korábban tervezett szeptember 25. helyett). A KK-001 és a PR-001 aláírási dátuma a közzététel napja.
	Dr. Crespo Zsuzsanna

	v1.10.2
	2026. október 3. · kieg. 2026. október 8.
	A HJ-001 v1.10.2-höz igazított hivatkozások (az adatkezelő 2026. október 2-i technikai eltéréslistája alapján): a banki értesítésimport a funkció bekapcsolásakor kér engedélyt (HJ-001 6. fejezet); az 5. fejezet címéből és a nyilatkozat fejlécéből kikerült a fejlesztői megvalósítási jelölés. Tartalmi változás nincs. A hatálybalépés változatlanul 2026. október 12. Kiegészítés 2026. október 8., a közzététel előtt (az adatkezelő 2026. október 3-i technikai válaszai alapján): az 5. fejezet az alkalmazás tényleges, szó szerinti tájékoztató szövegét tartalmazza („Folytatás a beállításhoz” gomb, külön jelölőnégyzet nincs); a tranzakciójavaslat adatköre, a forrásszűrés és az Android-jogosultság leírása ehhez igazítva.
	Dr. Crespo Zsuzsanna

